b'\n_START_ARTICLE_\nHru\xc5\xa1evka\n_START_SECTION_\nZgodovina\n_START_PARAGRAPH_\nV starih listinah se kraj prvi\xc4\x8d omenja leta 1404, ko je v neki listini za Hru\xc5\xa1evko re\xc4\x8deno, da le\xc5\xbei v tuhinjski fari. Po urbarju gornjegrajskega samostana iz leta 1426  je imel samostan v tem kraju \xc5\xa1tiri kmetije.\n_START_SECTION_\nIzvor krajevnega imena\n_START_PARAGRAPH_\nKrajevno ime je izpeljano iz hru\xc5\xa1a, hru\xc5\xa1ka, kakor je npr. iz jablan(a) izpeljano krajevno ime Jablanica. Imena iz slovanske osnove xr\xc5\xb1\xc5\xa1a v pomenu hru\xc5\xa1ka so znana tudi pri drugih Slovanih, npr. na nekdanjem kajkavskem ozemlju Hru\xc5\xa1evec in pri nas Hru\xc5\xa1evec in Hru\xc5\xa1ica.'